ddrg/super_eurlex huggingface dataset:
KIRJALLINEN KYSYMYS E-1460/00 esittäjä(t): Hanja Maij-Weggen (PPE-DE) komissiolle. Vapaana kulkevien eläinten kohtelu Espanjassa.



Virallinen lehti nro 081 E , 13/03/2001 s. 0043 - 0043



KIRJALLINEN KYSYMYS E-1460/00 esittäjä(t): Hanja Maij-Weggen (PPE-DE) komissiolle (10. toukokuuta 2000) Aihe: Vapaana kulkevien eläinten kohtelu Espanjassa Onko komissio tietoinen tavasta, jolla vapaana kulkevat eläimet otetaan kiinni ja tapetaan Kataloniassa Espanjassa? Tietääkö komissio, että esimerkiksi kulkukoirien kiinniottaminen on annettu kaupalliselle organisaatiolle, joka huumaa ja polttaa eläimet elävältä, ellei niitä haeta 810 päivän kuluessa? Eikö komissio katso, että Kataloniassa, niin kuin useimmissa yhteisön jäsenvaltioissa, vapaana kulkevat kotieläimet pitäisi viedä eläinten turvakoteihin? Tietääkö komissio, että Espanja ei ole allekirjoittanut Euroopan neuvoston yleissopimusta kotieläinten suojelusta (1987)? Voiko komissio keskustella Katalonian hallituksen kanssa sen vastuusta kotieläinten suojelussa? David Byrnen komission puolesta antama vastaus (15. kesäkuuta 2000) Komissio ei ole tietoinen siitä, millä tavalla kulkukoirat otetaan kiinni ja lopetetaan Espanjassa. Asia ei kuulu yhteisön toimivaltaan. Komissio on samaa mieltä siitä, että eläimille aiheutuvia tarpeettomia kärsimyksiä olisi vältettävä. On totta, että Espanja ei ole ratifioinut Euroopan neuvoston yleissopimusta kotieläinten suojelusta. Vaikka äskettäin laaditussa pöytäkirjassa eläinten suojelusta ja hyvinvoinnista(1) kehotetaankin yhteisöä ja jäsenvaltioita ottamaan täysimääräisesti huomioon eläinten hyvinvoinnin vaatimukset, komissiolla ei toistaiseksi ole käytettävissään oikeudellisia välineitä toimia arvoisan parlamentin jäsenen ehdottamalla tavalla. (1) EYVL C 340, 10.11.1997.
KIRJALLINEN KYSYMYS E-1454/00 esittäjä(t): Béatrice Patrie (PSE) komissiolle. Euroopan yhteisön terveystietojen seuranta- ja arviointielimen toteuttamiskelpoisuudesta tehdyn tutkimuksen julkistaminen.



Virallinen lehti nro 072 E , 06/03/2001 s. 0061 - 0061



KIRJALLINEN KYSYMYS E-1454/00 esittäjä(t): Béatrice Patrie (PSE) komissiolle (10. toukokuuta 2000) Aihe: Euroopan yhteisön terveystietojen seuranta- ja arviointielimen toteuttamiskelpoisuudesta tehdyn tutkimuksen julkistaminen Euroopan parlamentti ja neuvosto totesivat päätöksensä N:o 1400/97(1) johdanto-osan neljännessä kappaleessa, että on toivottavaa selvittää Euroopan yhteisön terveystietojen ja -indikaattoreiden seurantaa ja arviointia suorittavan pysyvän elimen perustamisen toteuttamiskelpoisuus. Päätös liittyy terveystilanteen seurantaa koskevaan yhteisön toimintaohjelmaan (19972001), joka on osa yhteisön kansanterveysalan toimia. Asiantuntijaryhmä, joka sai tehtäväkseen toteuttaa tutkimuksen, jätti raporttinsa syyskuussa 1997. Eikö komissio aio jo julkistaa asiantuntijaryhmän raporttia, jotta Euroopan terveystietojen seurantakeskuksen perustaminen ei turhaan viivästyisi? Kyseinen keskus on korvaamaton Euroopan pitkän aikavälin kansanterveysohjelmien ja ennaltaehkäisevän politiikan sekä niiden Amsterdamin sopimuksen määräysten kannalta, joilla pyritään varmistamaan korkea terveyden taso EU:ssa. (1) EYVL L 193, 22.7.1997, s. 1. David Byrnen komission puolesta antama vastaus (13. kesäkuuta 2000) Komissio ilmoittaa arvoisalle parlamentin jäsenelle, että asiantuntijaryhmän raportti Euroopan terveystietojen seurantakeskuksen perustamisen toteuttamiskelpoisuudesta julkistetaan aivan lähiaikoina. Asiantuntijat kokoontuivat hiljattain ottaakseen huomioon tietyt muutokset, joita on tapahtunut edellisen raportin ilmestymisen jälkeen.
KIRJALLINEN KYSYMYS E-1139/00 esittäjä(t): Bart Staes (Verts/ALE) komissiolle. Valkoinen kirja elintarvikkeiden turvallisuudesta ja Euroopan elintarvikeviranomainen.



Virallinen lehti nro 046 E , 13/02/2001 s. 0131 - 0132



KIRJALLINEN KYSYMYS E-1139/00 esittäjä(t): Bart Staes (Verts/ALE) komissiolle (11. huhtikuuta 2000) Aihe: Valkoinen kirja elintarvikkeiden turvallisuudesta ja Euroopan elintarvikeviranomainen Tammikuussa 2000 julkaistiin valkoinen kirja elintarvikkeiden turvallisuudesta (KOM(1999) 719 lopullinen). Luvussa 4 käsitellään Euroopan elintarvikeviranomaisen perustamista ja luvussa 5 elintarvikkeiden turvallisuutta koskevaa lainsäädäntöä. Viranomaisen ja komission on toimittava tiiviissä yhteistyössä (kohta 56). Toimiessaan läheisessä yhteydessä komissioon, viranomainen pysyy asioiden tasalla ja se pystyy ottamaan komission yksiköiden tarpeet asianmukaisesti huomioon. Tuleeko viranomainen sijoittumaan komission läheisyyteen, kun otetaan huomioon tarve tiiviiseen yhteistyöhön ja sujuvaan tietojen vaihtoon? Jos näin ei ole, eikö viranomaisen sijoittaminen muualle muodostakin esteen valkoisessa kirjassa esitetylle tiiviille yhteistyölle ja sujuvalle tietojen vaihdolle komission kanssa? David Byrnen komission puolesta antama yhteinen vastaus kirjallisiin kysymyksiin E-1121/00, E-1124/00, E-1126/00, E-1129/00, E-1130/00, E-1131/00, E-1132/00, E-1135/00, E-1136/00, E-1137/00, E-1138/00 ja E-1139/00 (8. kesäkuuta 2000) Komissio esitti valkoisessa kirjassa elintarvikkeiden turvallisuudesta(1) yleiset suuntaviivat, jotka se aikoo ottaa käyttöön, kun tulevaisuudessa perustetaan Euroopan elintarvikeviranomainen. Komissio pyysi kaikkia asiaan liittyviä tahoja ilmoittamaan näkemyksensä ja osallistumaan keskusteluun kuulemismenettelyn aikana. Komissio ei ole useiden arvoisan parlamentin jäsenen esiin tuomien seikkojen osalta vielä viimeistellyt kantaansa eikä ilmoittanut toiminnan yksityiskohtia sen on tätä ennen tarkasteltava kuulemismenettelyssä ilmaistuja näkemyksiä. Toimivallan osalta valkoisessa kirjassa todetaan kuitenkin, että Euroopan elintarvikeviranomaisen tehtäviin sen toimivaltaan kuuluvilla aloilla pitäisi kuulua riskien arvioiminen, tietojen kerääminen ja kuluttajille tiedottaminen. Oikeudellisten syiden ja demokraattisen vastuun vuoksi lainsäädäntövallan siirtäminen riippumattomalle viranomaiselle ei komission mielestä nykytilanteessa ole perusteltua. Viranomaisen toimivallan laajentamista voidaan kuitenkin vastaisuudessa harkita sen toiminnasta saadun kokemuksen ja sen mahdollisesti herättämän luottamuksen perusteella. Myöskään perustamissopimuksen muuttamista ei pidetä mahdottomana ajatuksena. (1) KOM(1999) 719 lopullinen.
KIRJALLINEN KYSYMYS E-0319/00 esittäjä(t): Dana Scallon (PPE-DE) komissiolle. Ympäristön saastuminen ja kansanterveys.



Virallinen lehti nro 330 E , 21/11/2000 s. 0123 - 0123



KIRJALLINEN KYSYMYS E-0319/00 esittäjä(t): Dana Scallon (PPE-DE) komissiolle (11. helmikuuta 2000) Aihe: Ympäristön saastuminen ja kansanterveys Mitä mieltä komissio on ympäristön saastumisen ja kansanterveyden yhteensovittamisen edistymisestä, kun otetaan huomioon, että nämä alat ovat läheisesti yhteydessä toisiinsa? Onko komissio esimerkiksi tyytyväinen siihen, että ympäristöasioista vastaavan komission jäsenen vastuualueeseen kuuluu geneettisesti muunnettujen organismien levittämisen valvonta? Margot Wallströmin komission puolesta antama vastaus (28. maaliskuuta 2000) Ympäristöongelmien ja kansanterveyden välisellä yhteydellä on aina ollut suuri merkitys yhteisön ympäristö- ja kansanterveyspolitiikassa. Asiasta vastaavat kaksi osastoa ovat kumpikin valmistelemassa keskipitkän ja pitkän aikavälin politiikkasuunnitelmia koskevia ehdotuksia, jotka komission on tarkoitus hyväksyä myöhemmin tänä vuonna. Ympäristöasioiden pääosastossa laaditaan ehdotusta kuudenneksi ympäristöä koskevaksi toimintaohjelmaksi ja terveys- ja kuluttaja-asioiden pääosasto valmistelee kansanterveyttä koskevaa yhteisön strategiaa, johon sisältyy ympäristöä ja terveyttä koskevia toimintaohjelmia. Näitä ympäristöön ja kansanterveyteen liittyviä ohjelmia valmistelevat osastot ovat kumpikin hyvin tietoisia siitä, että eri osastojen välisellä keskustelulla ja yhteistyöllä turvataan ympäristön ja terveyden välisen yhteyden huomioon ottaminen. Geneettisesti muunnettuja organismeja koskevalla nykyisellä sääntelykehyksellä pyritään varmistamaan ihmisten terveyden ja ympäristön suojelu. Sääntelyn perustana on geneettisesti muunnettujen organismien tarkoituksellisesta levittämisestä ympäristöön 23 päivänä huhtikuuta 1990 annettu neuvoston direktiivi 90/220/ETY(1) ja geneettisesti muunnettujen mikro-organismien käytöstä suljetuissa oloissa 23 päivänä huhtikuuta 1990 annettu neuvoston direktiivi 90/219/ETY(3), sellaisena kuin se on muutettuna 26 päivänä lokakuuta 1998 annetulla neuvoston direktiivillä 98/81/ETY(2). Muut geneettisesti muunnettuihin organismeihin liittyvät seikat, esimerkiksi uuselintarvikkeet, kuuluvat terveys- ja kuluttaja-asioista vastaavalle komission jäsenelle, jonka kanssa ollaan jatkuvasti tiiviissä yhteistyössä. Komissio varmistaa jatkossakin, että näiden kysymysten yhteensovittaminen vastuullisten osastojen välillä sujuu asianmukaisesti. (1) EYVL L 117, 8.5.1990. (2) EYVL L 330, 5.12.1998. (3) EYVL L 117, 8.5.1990.
KIRJALLINEN KYSYMYS E-1041/00 esittäjä(t): Bart Staes (Verts/ALE) komissiolle. Ranskan öljyteollisuudelle annettava rahoitustuki.



Virallinen lehti nro 046 E , 13/02/2001 s. 0110 - 0110



KIRJALLINEN KYSYMYS E-1041/00 esittäjä(t): Bart Staes (Verts/ALE) komissiolle (4. huhtikuuta 2000) Aihe: Ranskan öljyteollisuudelle annettava rahoitustuki Vastauksessaan kysymykseen E-0218/00(1) komission jäsen de Palacio ilmoittaa, että komissio on myöntänyt Ranskalle tukea vuodesta 1975 lähtien yhteensä 270,49 miljoonaa euroa. Voiko komissio kertoa, miten kyseinen summa on jakautunut vuosittain Ranskan tukea saaneiden yritysten kesken? (1) EYVL C 330 E, 21.11.2000, s. 104. Loyola de Palacion komission puolesta antama yhteinen vastaus kirjallisiin kysymyksiin E-1040/00, E-1041/00 ja E-1042/00 (16. toukokuuta 2000) Yhteisö on vuodesta 1975 alkaen antanut rahoitustukea innovatiivisille hiilivetyjen etsintä-, tuotanto- ja kuljetustekniikoille. Vastauksessaan parlamentin jäsenen kirjalliseen kysymykseen E-0218/00(1) komissio kuvasi tämän tuen jakautumista eri vuosina eri jäsenvaltioille. Komissio voi antaa tiedot tuen jakautumisesta eri yhtiöille ajanjaksolta 19901998. Nämä tiedot toimitetaan suoraan parlamentin jäsenelle ja Euroopan parlamentin sihteeristölle. On kuitenkin huomattava, että tiedot tuen jakautumisesta eri jäsenvaltioille saattavat olla harhaanjohtavia, sillä pääosapuolen lisäksi sopimus koskee usein myös muita yhteistyökumppaneita eri jäsenvaltioista. Mitä tulee pyydettyihin ajanjaksoa 19751990 koskeviin tietoihin, on huomattava, että parlamentin jäsenen kysymykseen vastaaminen vaatisi kyseistä ajanjaksoa koskevan sähköisen tiedon puuttuessa aikaa vievän ja vaikean tutkimuksen, johon komissiolla ei ole mahdollisuutta ryhtyä. (1) EYVL C 330 E, 21.11.2000, s. 104.
KIRJALLINEN KYSYMYS E-0903/00 esittäjä(t): Anna Karamanou (PSE) ja Minerva Malliori (PSE) neuvostolle. Euroopan koululaisten huumeidenkäytön räjähdysmäinen kasvu.



Virallinen lehti nro 046 E , 13/02/2001 s. 0074 - 0075



KIRJALLINEN KYSYMYS E-0903/00 esittäjä(t): Anna Karamanou (PSE) ja Minerva Malliori (PSE) neuvostolle (24. maaliskuuta 2000) Aihe: Euroopan koululaisten huumeidenkäytön räjähdysmäinen kasvu YK:n huumeiden valvontayksikön vuosiraportin mukaan kannabiksen käyttö on kasvanut räjähdysmäisesti Euroopan koululaisten keskuudessa: kolmasosa Ranskan keskiasteen oppilaista, neljäsosa Yhdistyneen kuningaskunnan 13-vuotiaista koululaisista ja 69 prosenttia Saksan teknomusiikkijuhliin osallistuvista nuorista on kokeillut kyseistä huumetta. Myös synteettisten huumeiden (ekstaasi, LSD) käyttö on lisääntynyt, ja nuoret yhdistävät nämä aineet huvitteluun. Lisäksi raportissa mainitaan, että Albaniasta on tullut suuri kannabiksen tuottaja, joka kanavoi huumeet etupäässä Kreikkaan, Italiaan ja Sloveniaan. On huomattava, että kannabiskasvin viljelyä ja sen tuottajia koskevan tiedon saatavuus Internetistä on lisännyt huumeiden kotituotantoa selvästi. Voisiko neuvosto ilmoittaa, ovatko sen tiedossa tekijät, jotka ovat johtaneet kannabiksen käytön dramaattiseen kasvuun? Mihin toimiin on ryhdytty eri huumeiden käyttöä torjuvan lainsäädännön yhtenäistämiseksi ja Euroopan unionin yhteisen kannan muodostamiseksi? Vastaus (10. heinäkuuta 2000) Helsingin Eurooppa-neuvostossa hyväksytyssä EU:n huumausainestrategiassa vuosiksi 20002004 todetaan kannabiksen yhä olevan yleisimmin käytetty laiton huumausaine. Kyseisessä strategiassa, josta ollaan nyt laatimassa toimintasuunnitelmaa, painotetaan erityisesti kysynnän vähentämistä. EU:n toimet kysynnän vähentämiseksi noudattelevat Yhdistyneissä kansakunnissa hyväksyttyjä yleisperiaatteita ja vuonna 1999 hyväksyttyä kysynnän vähentämissuunnitelmaa. EU:n toimet käsittävät ehkäisemisen kaikki osa-alueet. Väärinkäytön ehkäisemisstrategioiden olisi oltava keskeinen osa yhteisöjen terveyspolitiikkaa ja ne olisi kohdistettava erityisesti lapsiin ja nuoriin. Olisi myös kehitettävä toimia huumeidenkäytön ehkäisemiseksi vankiloissa ja löydettävä vaihtoehtoja vankeudelle. Kaikista näistä periaatteista ollaan parhaillaan kehittämässä konkreettisia toimia, joista ilmoitetaan Parlamentille.
KIRJALLINEN KYSYMYS P-0733/00

esittäjä(t): Umberto Bossi (TDI) komissiolle

(6. maaliskuuta 2000)

Aihe: Italian maito- ja maitotuotealaa koskeva asetus

Italian hallitus on antanut 4. helmikuuta 2000 asetuksen nro. 8, joka koskee mm. maito- ja maitotuotealan väliaikaista sääntelyä. Kohdassa 5 sanotaan, että jos ostaja ei maksa lisämaksua, itsehallinnollisten alueiden ja provinssien on suoritettava maksun pakkoperintä myös tuottajilta, paitsi jos he ovat oikeutettuja korvaukseen ostajan maksukyvyttömyyden tai velvollisuuksien laiminlyömisen vuoksi.

Tämä asetus on itsessään hämmästyttävä ja suorastaan uskomaton, jos siinä viitataan neuvoston asetuksessa (ETY) N:o 3950/92(1) määritellyn mukaiseen maidon ostajaan. Asetuksen sekä sen johdantokappaleiden perusajatus on täysin vääristynyt.

1. Mikä on komission arvio tämän asetuksen myötä Italiassa voimassaolevasta lainsäädännöstä?

2. Käytetäänkö maidon ostajaa edelleen ainoana ja keskeisenä lisämaksun hallinnoijana ja kerääjänä Italiassa tämän asetuksen jälkeen?

3. Onko Italian asetus vaarallinen ennakkotapaus koko yhteisön järjestelmän kannalta?

4. Eikö tämän säännöstön mukaan tuottajan pitäisi kieltäytyä tästä lisämaksusta suojellakseen itseään ja yritystään mahdolliselta pakolliselta kaksinkertaiselta lisämaksulta?

5. Eikö tämä Italian viranomaisten määräys houkuttele epärehellisiä ostajia rangaistuksetta laiminlyömään tämän lisämaksun maksamisen ja käyttämään tuottajien varoja hyväkseen odotellessaan oikeuden päätöstä, joka Italiassa kestää ikuisuuksia?

(1) EYVL L 405, 31.12.1992, s. 1.

Franz Fischlerin komission puolesta antama vastaus

(30. maaliskuuta 2000)

Komissio on muutama päivä sitten saanut arvoisan parlamentin jäsenen mainitseman 4 päivänä helmikuuta 2000 annetun asetuksen.

Teksti on parhaillaan käännettävänä ja asiaa käsittelevien komission yksiköiden tarkasteltavana.

Heti kun käsittely on saatu päätökseen, komissio voi vastata kysyjän esittämiin kysymyksiin.
KIRJALLINEN KYSYMYS E-1094/00 esittäjä(t): Konstantinos Hatzidakis (PPE-DE) komissiolle. Puuvillanviljely Kreikassa.



Virallinen lehti nro 046 E , 13/02/2001 s. 0122 - 0122



KIRJALLINEN KYSYMYS E-1094/00 esittäjä(t): Konstantinos Hatzidakis (PPE-DE) komissiolle (7. huhtikuuta 2000) Aihe: Puuvillanviljely Kreikassa Kreikan valtio julisti Kreikan maatalousministeriön ja sisäasiainministeriön yhteispäätöksellä 38570/10.2.2000 puuvillanviljelyn valvotuksi viljelymuodoksi ja asetti alan tuottajia koskevia ehtoja, joiden vuoksi puuvillanviljely on käytännössä lähes mahdotonta suurelle osalle alalla toimivista kansalaisista. Esimerkiksi vanhat tuottajat eivät saa lisätä tuotantoaan kolmen viimeisen vuoden tuotannon keskiarvoon nähden, ja uudet tuottajat saavat käynnistää viljelyn ainoastaan siinä tapauksessa, että he ovat saaneet viljelysmaat haltuunsa perintönä. Voisiko komissio ilmoittaa minulle, onko se tietoinen tilanteesta? Katsooko se, että nämä uudistukset ja edellä mainittuun Kreikan ministeriöiden yhteispäätökseen sisältyvät muut uudistukset ovat yhteisön lainsäädännön mukaisia? Jos ne ovat yhteisön lainsäädännön vastaisia, mihin toimiin komissio aikoo ryhtyä vallitsevan tilanteen ratkaisemiseksi? Franz Fischlerin komission puolesta antama vastaus (10. toukokuuta 2000) Komissio on saanut äskettäin tietoonsa parlamentin jäsenen mainitseman asian. Kreikan viranomaisia on pyydetty toimittamaan ministeriön tekemään päätökseen liittyvät viralliset oikeudelliset asiakirjat komissiolle. Tällä hetkellä komissio ei voi vielä näin ollen ottaa kantaa asiaan.
KIRJALLINEN KYSYMYS E-0670/00 esittäjä(t): Glyn Ford (PSE) komissiolle. Purasruohohunaja ja hunajaa koskevat vuoden 1976 säännökset.



Virallinen lehti nro 026 E , 26/01/2001 s. 0086 - 0086



KIRJALLINEN KYSYMYS E-0670/00 esittäjä(t): Glyn Ford (PSE) komissiolle (9. maaliskuuta 2000) Aihe: Purasruohohunaja ja hunajaa koskevat vuoden 1976 säännökset Purasruohosta tuotettu hunaja (purasruohohunaja) sisältää luontaisesti enemmän sakkaroosia kuin vuoden 1976 hunajaa koskevissa säännöksissä sallitut 5 prosenttia. Kuitenkin kaupan sääntöjen soveltamisen alalla toimiva Yhdistyneen Kuningaskunnan elin Local Authority on Trading Standards on kehottanut Yhdistyneen Kuningaskunnan Trading Standards -elintä hyväksymään purasruohohunajan sakkaroositason sen jälkeen, kun Euroopan hunajantuojien, -pakkaajien ja -jakelijoiden liitto, joka on läheisessä yhteydessä komissioon, on laatinut yksityiskohtaisen analyyttisen selonteon asiasta. Hyväksyykö komissio, että purasruohohunajaan sisältyy luontaisesti suuri sakkaroosiosuus, ja näin ollen sen tulisi muodostaa poikkeus nykyisten asetusten säännöksistä? Franz Fischlerin komission puolesta antama vastaus (31. maaliskuuta 2000) Komissio esitti vuonna 1996 neuvostolle ehdotuksen hunajaa koskevan direktiivin(1) yksinkertaistamiseksi. Ehdotuksen liite II sisälsi tiettyjä uusia luontaista sakkaroosipitoisuutta koskevia vaatimuksia. Yhdistyneiden kansakuntien elintarvike- ja maatalousjärjestön FAO:n sokereita käsittelevä Codex-komitea hyväksyi helmikuussa 2000 pitämässään viime kokouksessa luonnoksen hunajaa koskeviksi tarkistetuiksi vaatimuksiksi. Luonnoksen tarkistettuihin vaatimuksiin sisältyy purasruohosta (Borago officinalis) tuotetun hunajan sakkaroosipitoisuus, joka on enintään 15 g/100 g. Seuraavissa neuvoston asiantuntijakokouksissa, joissa hunajaa koskevaa ehdotusta käsitellään, otetaan todennäköisesti huomioon Codex-komitean päätelmät. (1) EYVL C 231, 9.8.1996.
KIRJALLINEN KYSYMYS E-1176/00 esittäjä(t): Richard Corbett (PSE) komissiolle. Postipalvelujen vapauttamisesta vastaavien virkamiesten kansalaisuus.



Virallinen lehti nro 374 E , 28/12/2000 s. 0208 - 0209



KIRJALLINEN KYSYMYS E-1176/00 esittäjä(t): Richard Corbett (PSE) komissiolle (12. huhtikuuta 2000) Aihe: Postipalvelujen vapauttamisesta vastaavien virkamiesten kansalaisuus Voiko komissio vahvistaa, että - postipalveluista sisämarkkinoilla vastaava uusi johtaja on Hollannin kansalainen - komission jäsenen postiasioista vastaava erityisneuvonantaja on hollantilainen - postipalvelujen vapauttamisesta vastaavan komission jäsenen kabinetin päällikkö on hollantilainen - asiasta vastaava komission jäsen on hollantilainen - Euroopan postilaitoksista Hollannin postilaitos kannattaa innokkaimmin postipalvelujen täydellistä vapauttamista? Eikö komissio katso, että tämä tilanne voi heikentää komission sisäisen uudistuksen uskottavuutta ja kansalaisten uskoa tavoitteeseen, ettei virkoja ja eri politiikan alojen tehtäviä jaeta kansalaisuuden perusteella? Frederik Bolkesteinin komission puolesta antama vastaus (15. toukokuuta 2000) Vastaus arvoisan parlamentin jäsenen kysymykseen on myöntävä. Tässä yhteydessä on mainittava, että kuuden hengen ryhmästä, joka käsittelee postiasioita sisämarkkinoiden pääosastolla, kaksi on ranskalaisia, yksi saksalainen, yksi britti, yksi portugalilainen ja yksikönpäällikkö on espanjalainen. Lisäksi sisämarkkinoiden pääosaston varapääjohtaja on itävaltalainen ja pääjohtaja britti. Edelleen on pantava merkille, että komissio on yhteydessä kaikkiin kansallisiin sääntelyviranomaisiin sekä postialan toimijoihin useissa jäsenvaltioissa. Mitä tulee pelkoon, että virat jaetaan kansallisuuden perusteella, edellä annettu vastaus osoittanee, ettei asiassa ole erityisempää ongelmaa.
KIRJALLINEN KYSYMYS E-0827/00 esittäjä(t): Ilda Figueiredo (GUE/NGL) komissiolle. Poseima-ohjelman määrärahojen leikkaaminen 2 miljoonalla eurolla.



Virallinen lehti nro 374 E , 28/12/2000 s. 0166 - 0167



KIRJALLINEN KYSYMYS E-0827/00 esittäjä(t): Ilda Figueiredo (GUE/NGL) komissiolle (21. maaliskuuta 2000) Aihe: Poseima-ohjelman määrärahojen leikkaaminen 2 miljoonalla eurolla Vastauksessaan kysymykseeni E-2403/99(1), joka koski Poseima-ohjelman määrärahojen leikkaamista 2 miljoonalla eurolla budjettikohdasta BI-321, komission jäsen Fischler totesi ehdotetun määrärahojen vähentämisen johtuvan ainoastaan siitä, että arvioissa on otettu huomioon viime vuosina tosiasiallisesti toteutuneet hankintakustannukset. Kuitenkin vuosia 1998 ja 1999 koskevien tietojen perusteella tilanne näyttää toiselta. 1. Mikä oli Poseima-ohjelman toteuttamiseen Azorien ja Madeiran itsehallintoalueilla käytetyttyjen varojen todellinen kokonaismäärä vuosina 1998 ja 1999? 2. Aikooko komissio tarkistaa kantaansa vuoden 2001 talousarvion suhteen? 3. Mikä on Poseidom ja Poseican -ohjelmien toteuttamiseen varattu tosiasiallinen rahamäärä? (1) EYVL C 225 E, 8.8.2000, s. 125. Franz Fischlerin komission puolesta antama vastaus (25. huhtikuuta 2000) Komissio vahvistaa jo antamansa vastauksen Ilda Figueiredon kirjalliseen kysymykseen E-2403/99(1). Varainhoitovuoden 2000 määrärahoista päätettiin ennen varainhoitovuoden 1999 loppua, ja viime varainhoitovuonna Poseima-ohjelman kokonaismenot (40,5 miljoonaa euroa) olivat samaa suuruusluokkaa kuin talousarvioon otetut määrärahat (40 miljoonaa euroa). Komissio kuitenkin korostaa, että tämä johtui yksinomaan muiden toimenpiteiden määrärahojen korotuksesta; niissä menot vaihtelevat herkästi. Itse asiassa hankintamenojen toteutumisaste oli 81 prosenttia. 1. Poseima-ohjelman toteutumisaste vuosina 1998 ja 1999 oli hankintamenoissa 73 prosenttia ja 81 prosenttia ja muissa toimenpiteissä 84 prosenttia ja 131 prosenttia. Viimeisten viiden varainhoitovuoden keskimääräiset prosenttiosuudet olivat hankintamenoissa 71 prosenttia ja muissa toimenpiteissä 89 prosenttia. 2. Laatiessaan vuoden 2001 talousarvioesitystä komissio ottaa huomioon entiseen tapaan viimeisimmät tiedossa olevat toteutumisasteet, siis myös varainhoitovuoden 1999 toteutumisen. 3. Poseidom- ja Poseican-ohjelmien keskimääräiset toteutumisasteet olivat viimeisinä viitenä varainhoitovuonna seuraavat: a) Poseidom: hankinnat 70 % muut toimenpiteet 69 % yhteensä 70 % b) Poseican: hankinnat 98 % muut toimenpiteet 61 % yhteensä 86 %. Toteutumisasteet (todetut menot suhteessa talousarvioon otettuihin määrärahoihin) perustuvat budjettitietoihin. Tarkemmat määrälliset ja toimenpidekohtaiset tiedot esitetään ohjelmien toteutusta koskevissa komission kertomuksissa neuvostolle ja parlamentille. (1) EYVL C 225 E, 8.8.2000, s. 125.